cyanic-selkie/wikianc huggingface dataset:
หม่อมอิน
หม่อมอินเกิดเมื่อพ.ศ. 2365 เป็นธิดาของ ขุนจิตรวิจารณ์ (กลิ่น) ซึ่งเป็นน้องชายของ ท่านผู้หญิงเหม ภริยาของ เจ้าพระยาสุธรรมมนตรี (บุญศรี บุรณศิริ) ต่อมาได้เข้ามาเป็นหม่อมของ สมเด็จเจ้าพระยาบรมมหาประยูรวงศ์ เมื่อครั้งยังเป็นเจ้าพระยาพระคลังที่ สมุหพระกลาโหม
ต่อมาเมื่อเจ้าพระยาพระคลังผู้เป็นสามีได้เดินทางออกไปสักเลขสมกำลังที่หัวเมืองปักษ์ใต้ หม่อมอินที่กำลังตั้งครรภ์ก็ได้ร่วมเดินทางไปด้วยและได้คลอดบุตรชายเพียงคนเดียวที่ เมืองชุมพร โดยท่านเจ้าคุณบิดาก็ได้ตั้งชื่อบุตรชายคนนี้ว่า ชุมพร ซึ่งต่อมาก็คือเจ้าพระยาภาสกรวงศ์ (พร บุนนาค) เมื่อ พ.ศ. 2392 ขณะนั้นท่านมีอายุได้เพียง 27 ปี
ไดโปรโตดอน
อย่างไรก็ดี มีความเชื่อของชาวอะบอริจินส์อยู่ประการหนึ่ง ถึงสัตว์ประหลาดขนาดใหญ่ที่ดุร้ายและกินมนุษย์โดยเฉพาะผู้หญิงเป็นอาหาร ที่มีชื่อว่า "บันยิป" (Bunyip) โดยเชื่อว่า บันยิปเป็นวิญญาณของสิ่งชั่วร้ายต่าง ๆ ที่มารวมกัน และเชื่ออีกว่าบันยิปจะอาศัยอยู่ตามพื้นที่ชุ่มน้ำต่าง ๆ ทั่วออสเตรเลีย จึงมีการสันนิษฐานว่า หากบันยิปมีอยู่จริง ก็อาจจะเป็นไดโปรโตดอนที่ยังหลงเหลือเผ่าพันธุ์มาจนปัจจุบัน ก็เป็นได้
หม่อมอิน
หม่อมอินถึงแก่อนิจกรรมเมื่อวันที่ 8 เมษายน พ.ศ. 2440 เวลา ๑๕.๑๕ นาฬิกา เนื่องจากอุจจาระธาตุพิการ สิริรวมอายุได้ 74 ปี 10 เดือน 25 วัน ในการนี้ สมเด็จพระศรีพัชรินทราบรมราชินีนาถ ซึ่งสำเร็จราชการแผ่นดินในขณะนั้น โปรดเกล้าฯ พระราชทานน้ำอาบศพและโกศแปดเหลี่ยม ฉัตรเบญจา จ่าปี่ ๑ กลองชนะ ๕ คู่ พระสงฆ์สวดอภิธรรมเวลากลางคืน เป็นเวลา 3 เดือนเป็นเกียรติยศอย่างมารดาเสนาบดี และพระราชทานน้ำอาบศพส่วนพระองค์ เป็นพิเศษอีกส่วนหนึ่ง โดยมีสมเด็จพระนางเจ้าสว่างวัฒนา พระบรมราชเทวี เสด็จพระราชทานน้ำอาบศพ
เดซิมัล
เดซิมัล (decimal) อาจหมายถึง
กรุณ ซอโสตถิกุล
กรุณ ซอโสตถิกุล (เกิด 17 เมษายน พ.ศ. 2523) ชื่อเล่น ก้อง เป็นนักร้องและนักแสดงชาวไทย เป็นทายาทรุ่นที่ 3 แห่งตระกูลซอโสตถิกุล เป็นบุตรของ นางพัชรดา (ณ สงขลา) กับ นายธวัชชัย ซอโสตถิกุล เจ้าของซีคอนสแควร์ และธุรกิจอื่น ๆ อีกหลายอย่าง อาทิ นันยาง บริษัท ซีคอน ไทยชูรสตราชฎา นมตรามะลิ บางกอกเฮ้าส์ บิวเดอร์
จบการศึกษาจากระดับชั้นมัธยมศึกษาปีที่ 3 จากโรงเรียนสาธิตประสานมิตร จากนั้นเรียนต่อต่างประเทศ จบปริญญาตรีคณะเศรษฐศาสตร์และปริญญาโทคณะบริหารธุรกิจระหว่างประเทศ จากมหาวิทยาลัยบอสตัน หลังจากเรียนจบปริญญาโทกลับมาเมืองไทย เข้าไปคุยกับพี่ชายของบุรินทร์ บุญวิสุทธิ์ กรู๊ฟไรเดอร์ (ชื่อบอส) จากนั้นบอสจึงพาเข้าที่แกรมมี่ มีผลงานซิงเกิ้ลคือ เพลง "สาบาน", "ถ้าพรุ่งนี้...ฉันไม่ตื่น" และ "เพิ่งรู้ว่ามันสบาย"
ด้านชีวิตส่วนตัว หลังเลิกรากับนางเอกสาว แตงโม นิดา พัชรวีระพงษ์ ก็คบหากับนักร้องร่วมค่าย น้ำชา ชีรณัฐ ยูสานนท์ จนเลิกรากันไปในที่สุด ล่าสุดคบหาดูใจกับ เกรซ กาญจน์เกล้า ด้วยเศียรเกล้า แต่สุดท้ายก็ได้เลิกรากัน ปัจจุบันสมรสกับหญิงนอกวงการ อภินรา ศรีกาญจนา ส่วนล่าสุดตอนนี้ได้มีความส้มพันธ์ลึกซึ้งกับการสะสม Vinyl Toy อาทิเช่น Kaws โดยล่าสุดได้มีการติดตั้ง Kaws Resting Place ไว้กลางบ้าน
ผลงานล่าสุด
ได้ร่วมมือกับค่ายยักษ์ใหญ่Bearbrickของประเทศญี่ปุ่น ออกผลงานตุ๊กตาลายไทย ชื่อว่า Tossakan
รามสูร
รามสูร เป็นชื่อของยักษ์ตนหนึ่งมีฤทธิ์เดชมาก เป็นตัวละครในวรรณคดีเรื่องรามเกียรติ์
การต่อสู้
ปรากฏในวรรณกรรมรามเกียรติ์ สองครั้ง ได้แก่
องค์การบริหารส่วนตำบลในคลองบางปลากด
องค์การบริหารส่วนตำบลในคลองบางปลากด เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–3, 5–6, 8, 10–13 และครอบคลุมพื้นที่บางส่วนของหมู่ที่ 4, 7, 9 ของตำบลในคลองบางปลากด (เฉพาะนอกเขตเทศบาลตำบลแหลมฟ้าผ่า) ในอำเภอพระสมุทรเจดีย์ จังหวัดสมุทรปราการ เดิมมีฐานะเป็นสภาตำบลในคลองบางปลากดใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลในคลองบางปลากดในวันที่ 2 มีนาคม พ.ศ. 2538 ปัจจุบันในเขตองค์การบริหารส่วนตำบลในคลองบางปลากดมีประชากร 70,688 คน
ซัลเซตต์
เกาะซัลเซตต์ (Salsete) เป็นเกาะในรัฐมหาราษฏระ นอกชายฝั่งทิศตะวันตกของประเทศอินเดีย เป็นหนึ่งในเกาะที่มีความหนาแน่นของประชากรมากที่สุดในโลก โดยมีประชากรราว 15.1 ล้านคน โดยมีเนื้อที่เพียง 619 กม² ชาวมราฐายึดเกาะนี้จากชาวโปรตุเกสใน ค.ศ. 1739 ต่อมาอังกฤษได้เข้ายึดครองใน ค.ศ. 1774
ทศนิยม
ทศนิยม (decimal) คือรูปแบบการแสดงจำนวนจริงโดยใช้สัญกรณ์ตำแหน่ง
ภาพรวม
ทศนิยมเป็นวิธีหนึ่งในการแสดงจำนวนที่มากกว่า 0 และน้อยกว่า 1 โดยไม่ใช้เศษส่วน หลักของจำนวนที่ได้จากการหาร 1 ด้วยเลขฐานหลัก N ไป P ครั้ง จะแสดงเป็นทศนิยมตำแหน่งที่ P
ตัวอย่างเช่น ทศนิยมเทียบเท่ากับ 1 ส่วน 100 ของ 1425 เขียนโดยใช้ทศนิยมและ จุดทศนิยม (มหัพภาค หรือ จุลภาค) เป็น หรือ ในไทย จุดทศนิยมมักใช้เป็นมหัพภาค ส่วนที่อยู่ทางด้านซ้ายของจุดทศนิยมเรียกว่าส่วนจำนวนเต็ม และหน่วยและหลักสิบจะเขียนจากทางด้านขวา ส่วนที่อยู่ทางขวาของจุดทศนิยมเรียกว่า ส่วนทศนิยม และตัวเลขที่เล็กกว่า 1 จะเขียนตามลำดับจากซ้ายไปหลักที่หนึ่งส่วนสิบและหลักที่หนึ่งส่วนร้อย ในกรณีของตัวเลขข้างต้น หลักสิบคือ 1 หลักหน่วยคือ 4 หลักที่หนึ่งส่วนสิบคือ 2 และหลักที่หนึ่งส่วนร้อยคือ 5 เมื่อแสดงตัวเลขที่น้อยลงไปอีก อาจเพิ่มตัวเลขหลังจากนี้ไปในทำนองเดียวกัน เช่น ตำแหน่งที่หนึ่งในพัน หรือ ตำแหน่งที่หนึ่งหมื่น
การเว้นวรรคส่วนทศนิยม
ตามระบบหน่วยสากล (เอสไอ) เพื่ออำนวยความสะดวกในการอ่านเมื่อจำนวนหลักมีมาก จะมีการใส่ช่องว่างเว้นวรรค ในสาขาวิทยาศาสตร์และวิศวกรรมศาสตร์ รวมทั้งฟิสิกส์ จะมีการใช้สัญกรณ์ตามข้อกำหนดของระบบหน่วยสากล (SI)
อย่างไรก็ตาม ในบางสาขา เช่น พิมพ์เขียว งบการเงิน และสคริปต์ที่คอมพิวเตอร์อ่านได้ วิธีนี้ไม่ได้ใช้เสมอไป
ด้านล่างนี้คือตัวอย่างจาก NIST SP811
ราชมงคลเกมส์ ครั้งที่ 29
กีฬามหาวิทยาลัยเทคโนโลยีราชมงคลแห่งประเทศไทย ครั้งที่ 29 (ราชมงคลธัญบุรีเกมส์) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 2 - 9 กุมภาพันธ์ พ.ศ. 2556 ณ มหาวิทยาลัยเทคโนโลยีราชมงคลธัญบุรี จังหวัดปทุมธานี
ชนิดกีฬา
การแข่งขันกีฬาราชมงคลเกมส์ ครั้งที่ 29 จัดการแข่งขันกีฬา 16 ชนิดกีฬา ได้แก่
สรุปเหรียญการแข่งขัน
สรุปผลการแข่งขัน
เวิลด์เกมส์ 1989
เวิลด์เกมส์ 1989 (The World Games 1989; 1989 Weltspielen) หรือ คาลส์รูเออ 1989 (Karlsruhe 1989) เป็นการแข่งขันกีฬาเวิลด์เกมส์ ครั้งที่ 3 จัดขึ้นที่เมืองคาลส์รูเออ ประเทศเยอรมนีตะวันตก ระหว่างวันที่ 20-30 กรกฎาคม พ.ศ. 2532
พีทีที โกลบอล เคมิคอล
บริษัท พีทีที โกลบอล เคมิคอล จำกัด (มหาชน) (PTT Global Chemical Public Company Limited ชื่อย่อ:GC) เป็นบริษัทด้านปิโตรเคมี และเคมีภัณฑ์ เกิดจากการควบบริษัท ระหว่าง บริษัท ปตท. เคมิคอล จำกัด (มหาชน) (PTTCH) และ บริษัท ปตท. อะโรเมติกส์และการกลั่น จำกัด (มหาชน) (PTTAR) โดยได้จดทะเบียนจัดตั้งบริษัทขึ้นเมื่อวันที่ 19 ตุลาคม 2554 เพื่อก้าวขึ้นเป็นแกนนำของธุรกิจเคมีภัณฑ์ (Chemical Flagship) ของกลุ่ม ปตท. สำนักงานใหญ่ของบริษัทฯ ตั้งอยู่ที่ 555/1 ศูนย์เอนเนอร์ยี่คอมเพล็กซ์ อาคาร A ชั้น 14 - 18 ถนนวิภาวดีรังสิต แขวงจตุจักร เขตจตุจักร กรุงเทพฯ 10900 โดยมีกำลังการผลิตผลิตภัณฑ์ปิโตรเคมีสายโอเลฟินส์และอะโรเมติกส์ รวม 8.2 ล้านตันต่อปี และกำลังการผลิตผลิตภัณฑ์ปิโตรเลียม รวม 228,000 บาร์เรลต่อวัน โดยจัดแบ่งธุรกิจหลักเป็น 7 กลุ่ม ประกอบด้วย ธุรกิจการกลั่น ธุรกิจอะโรเมติกส์ ธุรกิจโอเลฟินส์ ธุรกิจพอลิเมอร์ ธุรกิจเอทิลีนออกไซด์ ธุรกิจกรีนเคมิคอล และธุรกิจผลิตภัณฑ์ชนิดพิเศษ นับเป็นบริษัทที่ดำเนินธุรกิจปิโตรเคมีและการกลั่นครบวงจรที่มีขนาดใหญ่ที่สุดในประเทศไทย และเป็นบริษัทชั้นนำในระดับภูมิภาคเอเชียแปซิฟิก ทั้งขนาดและความหลากหลายของผลิตภัณฑ์
โครงสร้างธุรกิจ
โรงกลั่นน้ำมัน บริษัท พีทีที โกลบอล เคมิคอล จำกัด (มหาชน) ดำเนินกิจการ การกลั่นน้ำมัน และจัดหาผลิตภัณฑ์ปิโตรเลียม สำเร็จรูปชั้น ดำเนินการโรงกลั่นน้ำมันแบบ Complex ทันสมัยและมีประสิทธิภาพในการใช้พลังงานหนึ่งในภูมิภาคเอเชียแปซิฟิก เนื่องจากสามารถเพิ่มความยืดหยุ่นของกระบวนการกลั่นและสามารถผลิต ผลิตภัณฑ์ในสัดส่วนการผลิตตามสัดส่วนความต้องการของผู้บริโภค โดยมีกำลังการกลั่นน้ำมันดิบและ คอนเดนเสทรวม 280,000 บาร์เรลต่อวัน โดยสามารถผลิตผลิตภัณฑ์ปิโตรเลียมคุณภาพสูงได้หลายประเภท ด้วยกำลังการผลิตรวม 228,000 บาร์เรลต่อวัน โรงงานอะโรเมติกส์
บริษัท พีทีที โกลบอล เคมิคอล จำกัด (มหาชน) มีหน่วยผลิตอะโรเมติกส์จำนวน 2 หน่วย ได้แก่ โรงงานอะโรเมติกส์ หน่วยที่ 1 ตั้งอยู่ที่นิคมอุตสาหกรรมมาบตาพุด จังหวัดระยอง และโรงงานอะโรเมติกส์ หน่วยที่ 2 ตั้งอยู่ที่นิคมอุตสาหกรรมอาร์ ไอ แอล จังหวัดระยอง โดยผลิตผลิตภัณฑ์อะโรเมติกส์รวมทั้งสิ้น 2,259,000 ตันต่อปี โดยสามารถผลิตผลิตภัณฑ์อะโรเมติกส์ ได้แก่ เบนซีน พาราไซลีน ไซโคลเฮกเซน ออร์โธไซลีน โทลูอีน และ มิกซ์ไซลีนส์
โอเลฟินส์
ผลิตภัณฑ์โอเลฟินส์ จะดำเนินการจำหน่ายให้แก่กลุ่มโรงงานปิโตรเคมีขั้นต่อเนื่องของกลุ่มบริษัท พีทีที โกลบอล เคมิคอล จำกัด (มหาชน) และโรงงานอุตสาหกรรมต่อเนื่องอื่นๆ โรงโอเลฟินส์ของบริษัทฯ ใช้ก๊าซธรรมชาติ และแนฟทาเป็นวัตถุดิบ ทำให้มีความหลากหลาย ในการปรับใช้วัตถุดิบเพื่อให้เกิดประโยชน์สูงสุด พอลิเมอร์
เม็ดพลาสติกพอลิเมอร์ ประเภท HDPE LLDPE LDPE และ PS สามารถนำไปผลิตเป็นผลิตภัณฑ์พลาสติกได้หลายประเภท เพื่อใช้ในชีวิตประจำวัน รวมถึงใช้ในอุตสาหกรรมต่างๆ ได้แก่ บรรจุภัณฑ์พลาสติกต่างๆ เนื่องจากมีคุณสมบัติ ให้ความทนทาน แข็งแรง
แอนิมอลครอสซิง: นิวลิฟ
แอนิมอลครอสซิง: นิวลิฟ (Animal Crossing: New Leaf) เป็นวิดีโอเกมแนวจำลองสังคมที่พัฒนาโดยบริษัทนินเท็นโด EAD จำหน่ายโดยนินเท็นโด สำหรับนินเท็นโด 3ดีเอส ในประเทศญี่ปุ่นในวันที่ 8 พฤศจิกายน พ.ศ. 2555 ในอเมริกาเหนือในวันที่ 9 มิถุนายน พ.ศ. 2556 ในยุโรปในวันที่ 14 มิถุนายน พ.ศ. 2556 และในออสตราเลเซียในวันที่ 15 มิถุนายน พ.ศ. 2556 ส่วนเนื้อเรื่องเรานั่งอยู่บนรถไฟอีกคนนั่งข้างๆ มีชื่อว่าRover ตอบคำถามนิสัยผู้เล่น เป็นแบบสุ่มหน้าตา อยากจะไปเมืองไหนเราตั้งชื่อเมืองอะไรก็ได้ เราถึงที่สถานีรถไฟ มีคนมารับมีชื่อว่าIsabelleเป็นเลขาส่วนตัวของเทศมนตรี เราจะรับบทเป็นนายกเทศมนตรีประจำเมืองที่ตั้งชื่อไว้แล้า
พีทีที โกลบอล เคมิคอล
โครงสร้างธุรกิจ
เอทิลินออกไซด์
กลุ่มธุรกิจผลิตภัณฑ์เอทิลีนออกไซด์ เชื่อมโยงและสร้างมูลค่าเพิ่มจากต้นน้ำสู่ปลายน้ำ ขยายฐานการตลาด และเติมเต็มคุณค่าแก่อุตสาหกรรมต่อเนื่อง อย่างหลากหลาย ได้แก่ผลิตภัณฑ์ที่ใช้เป็นส่วนประกอบของเครื่องสำอาง สารตั้งต้นสำหรับอุตสาหกรรมสิ่งทอ บรรจุภัณฑ์พลาสติกใส ผลิตภัณฑ์เพื่อสุขอนามัย ยา และอาหารสัตว์
กรีนเคมิคอล
กลุ่มผลิตภัณฑ์เคมีภัณฑ์จากธรรมชาติ เป็นผลิตภัณฑ์ที่ได้จากไขมันพืชและสัตว์ ได้แก่ แฟตตี้แอลกอฮอล์ สาหรับใช้ในอุตสาหกรรมยา เครื่องสำอาง และอนามัยส่วนบุคคล และ เมทิลเอสเตอร์จากวัตถุดิบธรรมชาติ สาหรับผสมในไบโอดีเซลซึ่งเป็นพลังงานทดแทนใช้เป็นเคมีภัณฑ์ทดแทน ผลิตภัณฑ์ และบรรจุภัณฑ์ในอนาคต นอกจากนี้ยังรวมถึงผลิตภัณฑ์พลาสติกชีวภาพ นวัตกรรมใหม่ของอุตสาหกรรมพลาสติกที่เป็นมิตรกับสิ่งแวดล้อม
กลุ่มผลิตภัณฑ์ชนิดพิเศษ
นอกจากนี้ บมจ.พีทีที โกลบอล เคมีคอล ยังมีผลิตภัณฑ์อื่นที่อยู่นอกเหนือจากกลุ่มธุรกิจผลิตภัณฑ์ทั้ง 6 ที่กล่าวมาข้างต้น ซึ่งจะเป็นเคมีภัณฑ์ชนิดพิเศษหรือที่เรียกว่า Specialty Products โดยบริษัทฯ ได้จัดตั้งหน่วยธุรกิจใหม่ขึ้นมาภายใต้ชื่อ High Volume Specialties (HVS) เพื่อเข้ามาดูแลและดำเนินธุรกิจของผลิตภัณฑ์ชนิดพิเศษนี้ ที่ผ่านมาบริษัทฯ ได้ทำการลงทุนเพื่อสร้างการเจริญเติบโตของธุรกิจในส่วนนี้ไปบ้างแล้ว ยกตัวอย่างเช่น การร่วมทุนกับบริษัทภายในกลุ่ม ปตท. ภายใต้ชื่อบริษัท พีทีที ฟีนอล จำกัด (PPCL) เพื่อดำเนินโครงการผลิตผลิตภัณฑ์ ฟีนอลตัน และผลิตภัณฑ์ต่อเนื่อง คือ Bis-Phenol-A (BPA) และได้ลงนามในสัญญาซื้อหุ้นสามัญของบริษัท Perstorp Holdings France AB ผ่านทางบริษัท ปตท. เคมิคอล อินเตอร์เนชั่นแนล ไพรเวท จำกัด โดยบริษัทฯ ถือหุ้น 100% ในสัดส่วน 51% ซึ่งผลิต Toluene Di-Isocyanates (TDI) เป็นผลิตภัณฑ์ที่จะนำไปใช้เป็นวัตถุดิบในการผลิตผลิตภัณฑ์ Polyurethane (PU) ซึ่งจะนำไปใช้มากในภาคอุตสาหกรรมรถยนต์ เป็นต้น
ฝ่ายยุนใหญ่-ฝ่ายยุนเล็ก
ฝ่ายยุนใหญ่-ยุนเล็ก (ค.ศ. 1534 — 1565) เป็นกลุ่มขุนนางที่ทรงอำนาจระหว่างรัชกาล พระเจ้าชุงจง
ฝ่ายยุนใหญ่ เป็นกลุ่มขุนนางที่สนับสนุน องค์ชายรัชทายาทลีโฮ นำโดย ยุนอิม ผู้เป็นพระมาตุลา (ลุง) ขององค์ชายรัชทายาทเพราะ พระนางชังกย็อง พระมารดาขององค์ชายรัชทายาทเป็นน้องสาวของยุนอิมและ คิม อันโล พ่อพระสวามีของ องค์หญิงฮโยฮเย พระเชษฐภคินีขององค์ชายรัชทายาท
เมื่อพระเจ้าชุงจงสวรรคตในปี 1544 องค์ชายรัชทายาทลีโฮขึ้นครองราชย์เป็น พระเจ้าอินจง ฝ่ายยุนใหญ่พยายามจัดการกับฝ่ายยุนเล็กแต่ไม่สำเร็จและโชคก็เข้าข้างฝ่ายยุนเล็กเมื่อพระเจ้าอินจงสวรรคตในปี 1545 ทำให้องค์ชายคังวอนได้ขึ้นเป็นพระเจ้ามย็องจงและฝ่ายยุนเล็กก็จัดการกับฝ่ายยุนใหญ่ได้สำเร็จด้วยการทำให้ยุนอิมและขุนนางคนสนิทถูกประหารชีวิตในที่สุด
เมื่อ ยุน ว็อน-โล สิ้นชีพไปแล้วทำให้ ยุน ว็อน-ฮย็อง เป็นขุนนางที่ทรงอิทธิพลที่สุดในราชสำนักโดยมี ชองนานจอง ภรรยาเป็นที่ปรึกษาแต่แล้วเมื่อ พระพันปีมุนจอง สิ้นพระชนม์ในปี 1565 ขุนนางและบัณฑิตได้ถวายฎีกาต่อพระเจ้ามย็งจงให้ลงโทษยุน ว็อน-ฮย็อง และ ชองนานจองซึ่งคนทั้งคู่ก็ฆ่าตัวตายไปในปีนั้นทำให้ฝ่ายยุนเล็กหมดอำนาจไปในที่สุด
คชตาท
240px|thumb|หมู่บ้านคชตาท คชตาท (Gstaad, ) เป็นหมู่บ้านในรัฐแบร์น ประเทศสวิตเซอร์แลนด์ มีประชากรราว 9,200 คน คชตาทได้รับการพัฒนาเป็นแหล่งเล่นสกีในปี ค.ศ. 1905 ปัจจุบันถือเป็นสถานตากอากาศสกีหลักแห่งหนึ่งในเทือกเขาแอลป์และเป็นสถานที่ท่องเที่ยวยอดนิยมในหมู่สังคมชั้นสูง บุคคลมีชื่อเสียงมากมายต่างเคยมาเยี่ยมชมเมืองแห่งนี้ แม้จะเป็นหมู่บ้านเล็ก ๆ แต่ก็มีร้านเครื่องประดับชื่อก้องโลกอยู่อย่างหลุยส์ วิตตอง, แอร์แม็ส, ปราดา, ราล์ฟ ลอเรน, การ์ตีเย เป็นต้น
พรรคแห่งชาติอินโดนีเซียลัทธิมาร์แฮน
พรรคแห่งชาติอินโดนีเซียลัทธิมาร์แฮน (Indonesian National Party Marhaenism; ภาษาอินโดนีเซีย: Partai Nasional Indonesia Marhaenisme) เป็นพรรคการเมืองในอินโดนีเซีย โดยในวันที่ 26 ตุลาคม พ.ศ. 2538 ซูเปอนี อดีตสมาชิกพรรคแห่งชาติอินโดนีเซียได้ก่อตั้งสหภาพแห่งชาติอินโดนีเซียขึ้น เมื่อซูฮาร์โตหมดอำนาจใน พ.ศ. 2541 จึงเปลี่ยนชื่อเป็นพรรคแห่งชาติอินโดนีเซียโดยได้ประกาศตั้งพรรคในวันที่ 17 มิถุนายน พ.ศ. 2541 ทำให้นิยมเรียกพรรคนี้ว่าพรรคแห่งชาติอินโดนีเซียซูเปนีเพื่อให้ต่างจากพรรคแห่งชาติอินโดนีเซียพรรคอื่นๆที่ต่างกล่าวอ้างว่าสืบทอดมาจากพรรคเดิม
ในเดือนธันวาคม พ.ศ. 2541 พรรคแห่งชาติอินโดนีเซียซูเปนีเข้ารวมกับพรรคแห่งชาติอินโดนีเซียมาซา มาร์แฮน และเข้าร่วมการเลือกตั้ง พ.ศ. 2542 ได้คะแนนเสียง 0.33% ได้ 1 ที่นั่ง หลังการเลือกตั้ง พรรคเปลี่ยนมาใช้ชื่อพรรคแห่งชาติอินโดนีเซียมาร์แฮนเพื่อเตรียมเข้าร่วมการเลือกตั้ง พ.ศ. 2547 ในวันที่ 4 กรกฎาคม พ.ศ. 2543 สุขมวตี ซูการ์โนปุตรี ลูกสาวอีกคนหนึ่งของซูการ์โนได้เข้าร่วมกับพรรคและได้เป็นหัวหน้าพรรค พรรคได้คะแนน 0.8% และได้ 1 ที่นั่ง พรรคเข้าร่วมในการเลือกตั้งใน พ.ศ. 2552 และได้คะแนนเพียง 0.3% ไม่ได้รับเลือกตั้ง
โฮเบินไวอาดักต์
โฮเบินไวอาดักต์ (Holborn Viaduct) เป็นสะพานถนนในลอนดอนและเป็นชื่อถนนบนสะพาน (ส่วนหนึ่งของทางหลวงสาย A40) เชื่อมต่อย่านโฮเบิน ผ่านทางโฮเบินเซอร์กัส เข้ากับถนนนิวเกตในย่านการเงินของนครลอนดอน โฮเบินไวอาดักต์ทอดข้ามถนนแฟร์ริงดันและแม่น้ำฟลีตที่อยู่ใต้ดิน สะพานมีความยาว 1,400 ft และกว้าง 80 ft โฮเบินไวอาดักต์เป็นผลงานออกแบบของสถาปนิกวิลเลียม เฮย์วุด และมีโรว์ลันด์ เมสัน ออร์ดิช เป็นวิศวกร
โฮเบินไวอาดักต์สร้างขึ้นระหว่างปี 1863 กับ 1869 เป็นส่วนหนึ่งของโครงการพัฒนาโฮเบินแวลลีย์ (Holborn Valley Improvements) มูลค่าโครงการรวม 2.5 ล้านปอนด์ (เทียบเท่ามากกว่า ปอนด์ในปี ) เพื่อปรับปรุงการจราจรในย่านเวสต์เอนด์กับโฮเบินเซอร์กัส ในโครงการยังประกอบด้วยการก่อสร้างถนนควีนวิกตอเรีย การสร้างสะพานแบล็กไฟรเออส์ใหม่ การเปิดตัวเอมแบงก์เมนต์เข้าสู่นครลอนดอน การต่อขยายถนนแฟร์ริงดัน และการปรับปรุงสถานีแฟร์ริงดันและสถานีลัดเกตฮิลล์ สะพานเปิดอย่างเป็นทางการโดยพระราชินีวิกตอเรียเสด็จเปิด และประทับรถยนต์ผ่านสะพานในวันที่ 6 พฤศจิกายน 1869
อันเกลอส ชาริสเตอัส
อันเกลอส ชาริสเตอัส (Άγγελος Χαριστέας; เกิดวันที่ 9 กุมภาพันธ์ ค.ศ. 1980) เป็นอดีตนักฟุตบอลชาวกรีกในตำแหน่งกองหน้า ปัจจุบันเขาทำหน้าที่เป็นผู้อำนวยการกีฬาของแอรีสเทสซาโลนีกี
ในระดับสโมสร เขาเคยเล่นให้กับแอรีสเทสซาโลนีกี, แวร์เดอร์เบรเมิน, อายักซ์, ไฟเยอโนร์ด, ไบเออร์เลเวอร์คูเซิน, ชัลเคอ 04, Arles-Avignon และ Al-Nassr
เขาลงเล่นให้กับทีมชาติกรีซทั้งหมด 88 นัด ยิงได้ 25 ประตู เขาเป็นส่วนหนึ่งของทีมชาติชุดชนะเลิศฟุตบอลชิงแชมป์แห่งชาติยุโรป 2004 ซึ่งเขาทำประตูชัยเหนือโปรตุเกสในนัดชิงชนะเลิศ นอกจากนี้ เขายังเป็นตัวแทนของกรีซในฟุตบอลชิงแชมป์แห่งชาติยุโรป 2008 และฟุตบอลโลก 2010
สโมสร
แวร์เดอร์เบรเมิน
อายักซ์
ไบเออร์เลเวอร์คูเซิน
ชัลเคอ 04
ชิโตเซะ
นอกจากนี้ ชิโตเซะยังเป็นหนึ่งในเส้นทางมุ่งหน้าสู่อุทยานแห่งชาติชิกตสึ-โทยะ ทะเลสาบชิกตสึ และเขาทารูมาเอะ ซึ่งล้วนเป็นสถานที่ท่องเที่ยวทางธรรมชาติยอดนิยม
ประวัติศาสตร์
ประวัติศาสตร์ของชิโตเซะ ตามปี ค.ศ.
ภูมิอากาศ
อุณหภูมิร้อนที่สุดและเย็นที่สุดที่เคยบันทึกคือ 33.6°C และ -30.7°C.
รถไฟ
หมายเหตุ - * ใช้สถานีร่วมกัน 1 สถานี ที่ สถานีรถไฟชิโตเซะ
แอโทรพาทีนี
แอโทรพาทีนี (Atropatene; ; Ἀτροπατηνή) เดิมเรียก อาโตรปัตกัน (Atropatkan) หรือ อาตอร์ปัตกัน (Atorpatkan) เป็นอาณาจักรโบราณที่ปกครองโดยกลุ่มชนอิหร่านท้องถิ่น ดำรงอยู่ระหว่างศตวรรษที่ 4 ก่อนคริสต์ศักราชถึงคริสต์ศตวรรษที่ 3 ครอบคลุมพื้นที่ในอาเซอร์ไบจานของอิหร่าน เคอร์ดิสถานของอิหร่าน และบางส่วนของประเทศอาเซอร์ไบจานในปัจจุบัน
ภายหลังการสวรรคตของพระเจ้าอเล็กซานเดอร์มหาราชในปีที่ 323 ก่อนคริสต์ศักราช จักรวรรดิของพระองค์ถูกแบ่งออกเป็นส่วน ๆ ที่การประชุมในบาบิโลนโดยไดแอโดไค (diadochi) ซึ่งเป็นกลุ่มบุคคลที่ใกล้ชิดกับพระเจ้าอเล็กซานเดอร์มหาราช ภูมิภาคมีเดียถูกแบ่งออกเป็นสองส่วนคือ มีเดียแมกนา (Media Magna) ทางใต้ และมีเดียแอโทรพาทีนี (Media Atropatene) ทางเหนือ โดยแอโทรพาทีนีมาจากชื่อผู้ปกครองคนแรกคือ แอโทรพาทีส (Atropates) ซึ่งเป็นอดีตขุนนางของพระเจ้าดาไรอัสที่ 3 แห่งจักรวรรดิอะคีเมนิด ต่อมาแอโทรพาทีสปฏิเสธที่จะสวามิภักดิ์ต่อจักรวรรดิซิลูซิด (Seleucid Empire) และประกาศแยกตัวเป็นอิสระ ชื่ออาณาจักรจึงถูกตัดเหลือแค่ "แอโทรพาทีนี" ราชวงศ์ของแอโทรพาทีสปกครองอย่างเป็นอิสระนานหลายศตวรรษ ก่อนจะตกอยู่ใต้อำนาจของจักรวรรดิพาร์เธีย ซึ่งเรียกดินแดนแถบนี้ว่า "อาตูร์ปาตากัน" (Aturpatakan) และถูกผนวกเข้ากับจักรวรรดิแซสซานิดในเวลาต่อมา ระหว่างปี ค.ศ. 639–643 จักรวรรดิรอชิดีนในรัชสมัยของเคาะลีฟะฮ์อุมัรได้ยึดครองดินแดนแถบนี้ และเรียกอาตูร์ปาตากันด้วยภาษาอิหร่านกลางว่า "อาเซอร์ไบจาน" (Azerbaijan)
ชื่อ
สตราโบบันทึกในหนังสือ “ภูมิศาสตร์” ไว้ว่า ชื่อแอโทรพาทีนีมีที่มาจากชื่อ Atropates ผู้บัญชาการของจักรวรรดิอะคีเมนิด ข้อมูลหลายแหล่งใช้ชื่อ Atropates เป็นชื่อของประเทศ เช่น Atropatene, Atropatios Mēdia, Tropatene, Aturpatakan และ Adarbayjan ถึงกระนั้น นักภูมิศาสตร์ชาวอาหรับสมัยกลางกล่าวแนะถึงชื่อนี้ว่ามีส่วนเชื่อมโยงกับ Adorbador (ชื่อนักบวช) ที่หมายถึง “ผู้พิทักษ์ไฟ”
รางวัลภาพยนตร์แห่งชาติ สุพรรณหงส์ ครั้งที่ 4
'''พิธีมอบรางวัลภาพยนตร์แห่งชาติ สุพรรณหงส์ ครั้งที่ 4 ประจำปี พ.ศ. 2537''' จัดขึ้นเมื่อวันที่ 4 เมษายน พ.ศ. 2538
ณรงค์น้อย อ.เมืองแกลง
ณรงค์น้อย อ.เมืองแกลง นักมวยสากลชาวไทย สถิติการชก 12 ครั้ง ชนะ 9 (น็อค 5) แพ้ 3
สหรัฐในโอลิมปิกเยาวชนฤดูหนาว 2020
ประเทศสหรัฐ ได้เข้าร่วมแข่งขันกีฬาโอลิมปิกเยาวชนฤดูหนาว ครั้งที่ 3 ค.ศ. 2020 (พ.ศ. 2563) ณ เมืองโลซาน ประเทศสวิตเซอร์แลนด์ ระหว่างวันที่ 9 - 22 มกราคม พ.ศ. 2563 คณะกรรมการโอลิมปิกแห่งชาติสหรัฐได้ส่งทีมนักกีฬาเข้าแข่งขันทั้งหมด 97 คน แบ่งเป็นเป็นชาย 59 คนและหญิง 38 คน เข้าร่วมการแข่งขันใน 16 ชนิดกีฬา
อะนิวเดย์...
อะนิวเดย์... (A New Day...) เป็นมหรสพของเซลีน ดิออน จัดแสดงที่โรงมหรสพเดอะโคลอสเซียม ณ โรงแรมซีซาส์พาเลซ ในนครลาสเวกัส รัฐเนวาดา สหรัฐอเมริกา โดยเป็นผลงานการสร้างสรรค์และอำนวยการผลิตของฟรังโก ดรากอน ซึ่งเดิมนั้นกำหนดแสดงสามปี (พ.ศ. 2546-2549) แต่ด้วยความสำเร็จทำให้มีการขยายเวลาออกไปอีกสองเป็น รวมการแสดงทั้งหมดเป็นระยะเวลาห้าปี เจ็ดร้อยรอบ และห้าคืนต่อหนึ่งสัปดาห์
มหรสพชุด อะนิวเดย์... สิ้นสุดลงในวันที่ 15 ธันวาคม พ.ศ. 2550 โดยมีมหรสพของแชร์ ชื่อ "แชร์แอตเดอะโคลอสเซียม" (Cher at the Colosseum) และมหรสพของเบ็ตต์ มิดเลอร์ ชื่อ "เดอะโชว์เกิร์ลมัสต์โกออน" (The Showgirl Must Go On) มาแทน
ประวัติ
โครงการ อะนิวเดย์ ถือกำเนิดขึ้นเมื่อเซลีนและเรอเนเข้าชมมหรสพชุด โอ ณ โรงละคร Le Cirque du Soleil ในลาสเวกัส ทั้งสองประทับใจในการแสดงดังกล่าวยิ่งจึงสอบถามไปยังฟรังโก ดรากอนเพื่อเข้าพบปะกับเหล่านักแสดงหลังการแสดงเสร็จสิ้น ต่อมาเซลีนได้ส่งจดหมายแสดงความชื่นชมไปยังฟรังโก ดรากอน และได้เชิญมาแวะเยี่ยมที่บ้านพักของเธอ ภายหลังการสนทนาของฟรังโกและเซลีนนั้น ฟรังโกตกลงรับข้อเสนอทันใดในราวเดือนมีนาคม พ.ศ. 2546 เซลีนเปิดเผยว่า " โอ เปลี่ยนชีวิตของฉัน ฉันไม่เคยพบเห็นการแสดงเช่นนั้นมาก่อน จากช่วงที่มอบดอกกุหลาบนั้น ฉันยังคงอ้าปากค้างจนกระทั่งผู้ชมออกจากโรงละครจนหมด ฉันลุกจากเก้าอี้ไม่ได้ ฉันบอกกับเรอเน่ว่า ไม่มีทางเลยที่ฉันจะกลับมาแสดงคอนเสิร์ตอีกครั้งถ้าการแสดงจะไม่ใช่ในแบบนี้"
ทั้งสองเจรจากับคณะผู้บริหารของโรงแรมซีซ่าร์พาเลสในเรื่องของการจัดการแสดง เงินทุน และการแบ่งปันผลกำไร การเจรจาในข้อตกลงเป็นที่เห็นพ้องของทุกฝ่ายทันใด จึงได้เริ่มการก่อสร้างโรงละครสำหรับการแสดง หรือ เดอะโคลอสเซียม ซึ่งได้จัดสร้างด้วยความเร็วสูงโดยใช้เวลาเพียง 14 เดือน และเป็นโรงละครที่มีลักษณะพิเศษ อาทิ เวทีที่มีความชัน 7.5 องศา และเป็นโรงละครที่มีความจุถึง 4,000 คนโดยที่นั่งที่ไกลที่สุดมีระยะใกล้กับเวทีมากกว่าโรงละครที่จัดการแสดงชุด โอ กว่า 2 เท่าตัว นอกจากนี้ ฉากหลังบนเวทีซึ่งเดิมตั้งใจจะเป็นฉากผ้าใบสีขาวขนาดใหญ่แล้วใช้เครื่องฉายส่องภาพลงไปแทน แต่เยฟ โอกวง ผู้ออกแบบโรงมหสรพ เห็นว่า ไม่ควรมีเงาของนักแสดงตกลงบนฉาก จึงรายงานต่อเรอเน และโน้มน้าวให้ฟีล อานสชุตซ์ ซีอีโอของซีร์พาเลสอนุมัติงบประมาณเพิ่มขึ้นอีกสิบล้านดอลลาร์สหรัฐ เพื่อซื้อจอไดโอดเปล่งแสงขนาดมหาศาลมาติดเป็นฉากหลังแทน ซึ่งทำให้เดอะโคลอสเซียมมีจอภาพไดโอดเปล่งแสงในที่ร่มขนาดใหญ่ที่สุดในโลก ในขณะเดียวกันก็ได้มีการคัดเลือกนักแสดงจากผู้สมัครกว่า 4,000 คน ณ บริษัทของฟรังโกในลาร์ลูเวียร์ ประเทศเบลเยี่ยม งานคัดเลือกนักแสดงเริ่มต้นเมื่อวันที่24 มิถุนายน พ.ศ. 2545 ถึงวันที่ 15 ธันวาคม พ.ศ. 2545 จึงได้คัดเลือกนักแสดงเหลือ 58 คน ทั้งนี้เซลีนได้เข้าเยี่ยมชมงานคัดเลือกนักแสดงดังกล่าวเมื่อวันที่ 17 ตุลาคม พ.ศ. 2545
ชื่อของมหรพสพในเบื้องต้นเซลีนตั้งใจจะใช้ชื่อว่า มุส (Muse) ต่อมาชื่อดังกล่าวถูกปฏิเสธจากการพิจารณาในที่ประชุมในช่วงปลายเดือนตุลาคม พ.ศ. 2545 เมื่อมูส วงดนตรีชาวบริติชแถลงการณ์ในเว็บไซต์ของตนเองว่าการใช้ชื่อดังกล่าวอาจทำให้เกิดความสับสน และชื่อดังกล่าวยังได้ถือลิขสิทธิ์ทั่วโลก แม้เซลีนจะติดต่อเพื่อขอซื้อลิขสิทธิ์นั้นด้วยจำนวนเงินกว่า 5 หมื่นดอลลาร์ แต่ได้รับการปฏิเสธขากแมต ทิว เบลลามี หัวหน้าวงซึ่งไม่ต้อกงารให้เข้าใจว่าวงดนตรีเล่นเพลงดังกล่าวให้กับเซลีน ภายหลังจึงได้ตกลงในที่ประชุมให้ใช้ชื่อการแสดงว่า อะนิวเดย์... สืบเนื่องจากอัลบั้ม อะนิวเดย์แฮสคัม ที่ออกจำหน่ายในช่วงเดือนมีนาคม พ.ศ. 2545
การแสดงเริ่มต้นขึ้นในคืนวันที่ 25 มีนาคม พ.ศ. 2545 และสิ้นสุดลงในวันที่ 15 ธันวาคม พ.ศ. 2550 รวมระยะเวลาการแสดงกว่า 5 ปี จำนวนการแสดงกว่า 700 รอบ และมีผู้เข้าชมกว่า 3 ล้านคน นับเป็นการแสดงที่ทำรายได้สูงสุดในประวัติศาสตร์ดนตรี ด้วยรายได้กว่า 400,000,000 ดอลลาร์สหรัฐ และได้รับการเลือกให้เป็นการแสดงดีเด่นของลาสเวกัสตลอดระยะเวลา 5 ปี
การแพร่ภาพและการบันทึกภาพ
ได้มีการเลื่อนกำหนดการนำแผ่นวีดิทัศน์ระบบดิจิทัล ไลฟ์อินลาสเวกัส - อะนิวเดย์... ออกจำหน่าย จากเดิมที่ประกาศในแผ่นซีดีอะนิวเดย์... ไลฟ์อินลาสเวกัส ไป เนื่องจากมีการแก้ไขเพิ่มเติมช่วงต่าง ๆ ของมหรสพเป็นอันมาก ทั้งนี้ มีการบันทึกวีดิทัศน์มหรสพครั้งใหม่แล้วในระหว่างวันที่ 17-21 มกราคม พ.ศ. 2550 เพื่อแพร่ภาพทางโทรทัศน์และจัดจำหน่ายเป็นแผ่นวีดิทัศน์ระบบดิจิทัลในวันที่ 10 ธันวาคม พ.ศ. 2550 ในยุโรป และ 11 ธันวาคม พ.ศ. 2550 ในอเมริกาเหนือ โดยมีบริษัทของ จูลี สไนเดอร์ (Julie Snyder) อำนวยการบันทึก ทั้งนี้ มีความคาดหมายว่าบริษัทโซนีจะจัดจำหน่ายวีดิทัศน์การแสดงที่ทำการบันทึกภาพไปเมื่อเดือนพฤศจิกายน พ.ศ. 2546 เพื่อให้ผู้ชมได้ทราบถึงวิวัฒนาการของการแสดงด้วย
รายชื่อเพลงในการแสดง
ลำดับเพลงล่าสุด (เปลี่ยนแปลงเมื่อวันที่ 11 พฤศจิกายน พ.ศ. 2549) ประกอบด้วยเพลงดังต่อไปนี้
1. อะนิวเดย์แฮสคัม
2. เดอะเพาเวอร์ออฟเลิฟ
3. อิตส์ออลคัมมิงแบกทูมีนาว
4. บีคอสยูเลิฟด์มี
5. ทูเลิฟยูมอร์
6. แอมอะไลฟ์
7. ไอโดรฟออลไนต์
8. เซดิวส์เซสมี
9. อิฟไอคูล์ด
10. ปูร์เกอตูแมมอองกอร์
11. ไอเซอเรนเดอร์
12. อัมมอร์อันนัสคุนุตโต
13. ออลเดอะเวย์
14. ไอฟ์กอตเดอะเวิลด์ออนอะสตริง
15. ไอวิช
16. เลิฟแคนมูฟเมาน์เทนส์
17. ริเวอร์ดีฟเมาน์เทนไฮต์
18. มายฮาร์ตวิลโกออน
เจ้าหญิงอีซาเบ็ลเลอแห่งลีชเทินชไตน์
เจ้าหญิงอีซาเบ็ลเลอแห่งลีชเทินชไตน์ (Her Serene Highness Princess Isabelle of Liechtenstein) ประสูติเมื่อวันที่ 24 พฤศจิกายน 2492 ณ ประเทศเบลเยียม เป็นพระชายาใน เจ้าชายฟิลลิพแห่งลีชเทินชไตน์ พระอนุชาใน เจ้าชายฮันส์-อาดัมที่ 2 เจ้าผู้ครองลีชเทินชไตน์ พระปิตุลา (อาชาย) ใน เจ้าชายอาล็อยส์ เจ้าชายรัชทายาทแห่งลีชเทินชไตน์ โดยทรงเสกสมรสเมื่อวันที่ เมื่อวันที่ 11 กันยายน 2514 มีพระบุตรดังนี้
แวร์บีเย
แวร์บีเย (Verbier) เป็นหมู่บ้านทางตะวันตกเฉียงใต้ของประเทศสวิตเซอร์แลนด์ ตั้งอยู่ในรัฐวาเล เป็นแหล่งตากอากาศเล่นสกียอดนิยมแห่งหนึ่งในทิวเขาสวิสแอลป์ ได้รับการยกย่องว่าเป็นหนึ่งในสถานที่เล่นสกีแบบแบ็กคันทรี (backcountry) ที่ดีที่สุดแห่งหนึ่งของโลก บางส่วนของหมู่บ้านมีหิมะปกคลุมตลอดทั้งปี หมู่บ้านแห่งนีมีประชากรพื้นเพอยู่ราว 2,800 คน แต่เมื่อรวมกับประชากรแฝงในฤดูท่องเที่ยวแล้วอาจแตะระดับ 35,000 คน นักท่องเที่ยวกลุ่มใหญ่คือชาวอังกฤษและชาวสแกนดิเนเวีย ระดับความสูงการเล่นสกีมีตั้งแต่ 1,500 เมตรไปจนถึง 3,330 เมตร นอกจากนี้ ยังมีเทศกาลดนตรีคลาสสิกชื่อว่า "เทศกาลแวร์บีเย" ซึ่งจัดขึ้นราวเดือนกรกฎาคมถึงสิงหาคมของทุกปี
ภาษาอาหรับยิวโมร็อกโก
ภาษาอาหรับยิวโมร็อกโก (Judeo-Moroccan Arabic) เป็นสำเนียงภาษาอาหรับที่พูดโดยชาวยิวที่เคยอยู่ในโมร็อกโก ปัจจุบันผู้พูด 99% อยู่ในอิสราเอล ผู้ที่อยู่ในโมร็อกโกมักเป็นผู้สูงอายุ
ปัจจุบัน
ชาวยิวในโมร็อกโกกว่า 265,000 คนอพยพเข้าสู่อิสราเอลเมื่อ พ.ศ. 2491 อีกส่วนหนึ่งอพยพเข้าสู่ยุโรป โดยเฉพาะฝรั่งเศส ปัจจุบันพบผู้พูดภาษานี้ในอิสราเอลประมาณ 250,000 คน ซึ่งพูดภาษาฮีบรูได้ด้วย และอยู่ในโมร็อโกราว 8,925 คน
ตัวอย่างประโยค
สวัสดี: שלמה šlāma / שלמה עליכ šlāma ลาก่อน: בשלמה bšlāma / בשלמה עליכ bšlāma ขอบคุณ: מרסי mersi ใช่: ייוה ēywa ไม่ใช่: לא lā คุณเป็นอย่างไรบ้าง?: אשכברכ? āš สบายดี ขอบคุณ: לבש, מרסי lābaš, mersi ไม่มีปัญหา: לבש lābaš
โซนิครัช
โซนิครัช (Sonic Rush) เป็นเกมแอ็กชั่นแพลตฟอร์ม สำหรับเครื่องนินเทนโดดีเอส เป็นหนึ่งในเกมของตระกูลเกมชุดโซนิคเดอะเฮดจ์ฮ็อก ผลิตโดย Dimps จัดจำหน่ายเซก้า วางขายทั่วโลกในเดือนพฤศจิกายน ค.ศ. 2005
เกมโซนิครัชในภาพในเกมกับฉากต่างๆและวิธีการเล่นเป็นสองมิติเหมือนกับเกมภาคต้นฉบับ แต่ตัวละครหลักและบอสกับฉากบอสได้ใช้กราฟิก 3 มิติมาแทน แต่ยังคงลักษณะและท่าทางเหมือนกับแบบสองมิติ เกมนี้ได้ใช้ระบบสองจอในการเอื้อยอำนวยต่อการเล่น ในการเล่นปกติจอบนและจอล่างจะแสดงฉากในเกมแนวตั้ง ซึ่งถือเป็นลูกเล่นสำคัญในภาคนี้ที่ผู้เล่นจะรู้สึกเหมือนกับว่าตัวละครในเกมได้วิ่งทะลุมาอีกจอหนึ่ง ในฉากโบนัสจอล่างจะใช้ควบคู่กับสไตลัส ส่วนจอบนจะแสดงสถานภาพ ส่วนในฉากบอสจอล่างจะแสดงพลังของบอสและจอบนจะเป็นฉากในเกม
การรวบรวมคาออสเอเมอรัลด์
ในเกมนี้โซนิคจะต้องรวบรวมคาออสเอเมอรัลด์ โดยผู้เล่นจะต้องหาแท่นหมุนวงกลมที่มีรูปดาวอยู่ตรงกลาง ซึ่งผู้เล่นต้องสะสมพลังงานไว้บางส่วน จากนั้นเกาะแท่นหมุนตัวแล้วกด Y ค้าง ถ้ามีเงื่อนไขถึงที่กำหนดก็จะสามารถเข้าฉากโบนัสได้ ซึ่งใช้ปากกาในการลากโซนิค โดยรูปแบบการเล่นจะคล้ายคลึงกับโซนิคเดอะเฮดจ์ฮ็อก 2 ซึ่งโซนิคจะอยู่ในฉากท่อผ่าครึ่งและต้องคอยเก็บแหวนและหลบหลีกระเบิด (ซึ่งจะทำให้เสียแหวน) นอกจากนั้นยังมีโบนัสกดตามลำดับเมื่อผู้เล่นสัมผัสลูกโป่ง
ภาษาที่เลือกได้
ในเกมโซนิครัช ตัวเกมจะเปลี่ยนภาษาตามที่เครื่องกำหนด แต่ยกเว้นเสียงพากย์ ซึ่งจะคงไว้ตามเวอร์ชันของตลับนั้นๆ
ดนตรี
ดนตรีในเกมโซนิครัชจะเป็นลักษณะของฟังค์และฮิพฮอพ มีทำนองสนุกสนานและเพลงค่อนข้างเร็ว โดยในตัวเพลงจะมีการพูดคำสั้นๆไว้ซึ่งคำเหล่านั้นจะอยู่ในเพลง (เช่น คำว่า "Cha cha" ในเพลง Ska Cha Cha) โดยเพลงประกอบในเกมแต่งโดย ฮิเดกิ นากานูมะ ซึ่งมีผลงานจากเกมชุด Jet Set Radio
การตอบรับ
ในการวิจารณ์ส่วนมากต่างชื่นชมในการนำเกมชุดโซนิคกลับสู่รูปแบบเดินด้านข้างแบบ 2 มิติ รวมทั้งเพลงประกอบที่ฟังสนุก อย่างไรก็ดีเกมได้รับการวิจารณ์แง่ลบในด้านการออกแบบฉากต่อสู้กับบอสที่แย่และการตายจากการตกเหวบ่อยมาก อย่างไรก็ดีนิตยสารอย่างเป็นทางการของนินเทนโดบอกว่า เกมโซนิครัชถือเป็นเกมที่ดีที่สุดในศตวรรษที่ 21 ของเกมชุดโซนิค
ถนนสายไม้
ถนนสายไม้ หรือ ชุมชนประชานฤมิตร ตั้งอยู่ในซอยประชาราษฎร์ สาย 1 ซอย 24 และซอยกรุงเทพ-นนทบุรี 5 (ประชานฤมิตร) ซึ่งเป็นซอยที่เชื่อมถนนประชาราษฎร์ สาย 1 กับถนนกรุงเทพ-นนทบุรี ในเขตบางซื่อ กรุงเทพมหานคร ถนนสายไม้มีความยาวประมาณ 1.1 กิโลเมตร มีพื้นที่ประมาณ 53 ไร่ ปัจจุบันถือเป็นแหล่งรวมเครื่องเรือนและชิ้นส่วนอุปกรณ์ไม้ต่าง ๆ ที่ใหญ่ที่สุดแห่งหนึ่งของไทย มีร้านไม้อยู่ประมาณ 200 ร้าน บริเวณริมถนนประชาราษฎร์ สาย 1 มีซุ้มประตูสูงใหญ่ สลักจากไม้ตะเคียนทอง เขียนตัวอักษรสีทองว่า "ประชาคมประชานฤมิตร"
ประวัติ
แต่เดิมนั้นบริเวณบางโพเป็นส่วนชานเมือง เป็นที่รกร้างว่างเปล่า ส่วนในพระนครคือตัวเมืองซึ่งรับไม้มาจากทางภาคเหนือของไทย มีการตั้งโรงเลื่อยในเขตพระนครริมแม่น้ำเจ้าพระยา จนในสมัยจอมพล ป. พิบูลสงคราม เห็นว่าพื้นที่ในพระนครนั้นคับแคบและการตั้งโรงงานนั้นสร้างมลพิษ อุตสาหกรรมต่าง ๆ ย้ายออกจากเขตเมือง โรงเลื่อยจึงจำเป็นต้องย้ายกันออกมา มีการตั้งโรงเลื่อยไม้หลายโรงเรียงรายกันอยู่ เริ่มตั้งแต่บางกระบือ บางอ้อ รวมถึงบางโพ โรงเลื่อยเหล่านี้จะแปรรูปไม้เป็นผลิตภัณฑ์แล้วนำส่งขายไปที่ย่านบางลำพู วัดสระเกศ และสะพานดำ แต่เนื่องจากไม่สามารถขยายพื้นที่ได้ ร้านผลิตเครื่องเรือนต่าง ๆ ได้อพยพมาอยู่กันที่ซอยประชานฤมิตรซึ่งอยู่ตรงข้ามกับวัดบางโพโอมาวาสในปัจจุบัน เนื่องจากพื้นที่นี้ยังว่างและอยู่ใกล้แหล่งผลิตและสะดวกในการขนส่ง
ในอดีตภายในซอยประชานฤมิตรมีสะพานไม้อยู่ 6 สะพาน ต่อมา พ.ศ. 2503 มีการปรับปรุงถนนจากถนนคันดินกว้าง 2 เมตร ขยายเป็นถนนกว้าง 8 เมตร มีการลาดยางถนน ตั้งชื่อว่า ถนนร่วมสุข
พ.ศ. 2540 สำนักงานเขตบางซื่อเห็นว่าชุมชนนี้มีความพิเศษ จึงเข้าส่งเสริมเศรษฐกิจท้องที่ให้เป็นที่รู้จักกว้างขวางมากขึ้น จนมีการตั้งกิจกรรมนี้ว่า ถนนสายไม้ เมื่อ พ.ศ. 2542
ปัจจุบันได้มีการขยายถนนสายไม้ไปสู่ซอยประชาราษฎร์ สาย 1 ซอย 28 และซอยกรุงเทพ-นนทบุรี 13 (ไสวสุวรรณ) ซึ่งเรียกได้ว่าเป็น ถนนสายไม้เส้นที่ 2
ยุทธการที่โคมากิและนางากูเตะ
ยุทธการที่โคมากิและนางากูเตะ (小牧・長久手の戦い (Komaki-Nagakute no Tatakai)) เป็นชุดสงครามใน ค.ศ. 1584 ระหว่างกองทัพของฮาชิบะ ฮิเดโยชิ (ผู้กลายเป็นโทโยโตมิ ฮิเดโยชิใน ค.ศ. 1586) กับกองทัพของโอดะ โนบูกัตสึและโทกูงาวะ อิเอยาซุ ทั้งฮิเดโยชิกับอิเอยาซุเคยรับใช้โอดะ โนบูนางะ และไม่เคยเข้าร่วมรบมาก่อน ทำให้นี่อาจเป็นความเป็นปฏิปักษ์เพียงครั้งเดียวของพวกเขา
ควากษะ
ในสถาปัตยกรรมอินเดีย ควากษะ หรือ จันทรศาลา (ในอินเดียเหนือ) และ กูฑุ หรือ นาสี (ในอินเดียใต้) เป็นคำที่ทั่วไปใช้เรียกโครงสร้างแม่บทที่เน้นส่วนโค้งโอจี ส่วนโค้งครึ่งวงกลม หรือส่วนโค้งรูปเกือกม้าที่ใช้ประดับโครงสร้างของมนเทียรแบบอินเดีย โดยเฉพาะในมนเทียรเจาะหิน ในรูปแบบดั้งเดิม ควากษะมีรูปคล้ายกับภาพตัดขวางของโครงสร้างทรงโค้งประทุน เมื่อใช้ประดับโถงเจดีย์รอบหน้าต่างบานใหญ่อาจเรียกว่าเป็นโครงสร้างโค้งเจดีย์ (chaitya arch) ในภายหลังได้มีวิวัฒนาการและใช้งานโดยแพร่หลาย จนได้รับการเรียกขานว่าเป็น "โครงสร้างแม่บทที่พบได้มากที่สุดในสถาปัตยกรรมมนเทียรฮินดู" ควากษะ เป็นคำในภาษาสันสกฤตที่แปลว่าดวงตาของกระทิงหรือดวงตาของวัว ในเชิงสัญลักษณ์ฮินดู ควากษะมีไว้แทนแสงและความรัศมีความยิ่งใหญ่ของเทวรูปองค์ประธานในครรภคฤห์ รวมถึงอาจมองว่าเป็นหน้าต่างให้แก่เทพเจ้าภายในครรภคฤห์ได้มองออกโลกภายนอกเช่นกัน
สโมสรฟุตบอลไบเอิร์นมิวนิกในฤดูกาล 2018–19
การแข่งขัน สโมสรฟุตบอลไบเอิร์นมิวนิก ฤดูกาล 2018–19 ซึ่งเป็นฤดูกาลที่ 120 ของประวัติศาสตร์สโมสร และเป็นฤดูกาลที่ 54 ติดต่อกันบนลีกสูงสุดของเยอรมนี
การลงสนามและการทำประตู
! colspan=16 style=background:#dcdcdc; text-align:center| ผู้รักษาประตู
! colspan=16 style=background:#dcdcdc; text-align:center| กองหลัง
! colspan=16 style=background:#dcdcdc; text-align:center| กองกลาง
! colspan=16 style=background:#dcdcdc; text-align:center| กองหน้า
! colspan=16 style=background:#dcdcdc; text-align:center| ผู้เล่นที่ย้ายออกจากสโมสรระหว่างฤดูกาล
ชานอ้อย
ชานอ้อย (Bagasse) คือ ส่วนของลำต้นอ้อยที่หาบเอาน้ำอ้อยหรือน้ำตาลออกแล้ว ปัจจุบันชานอ้อยสามารถนำไปใช้ประโยชน์ได้หลายอย่าง ทั้งในภาคเกษตรกรรม และอุตสาหกรรม
ส่วนประกอบของชานอ้อย
ชานอ้อยทั่วไปมีส่วนประกอบโดยประมาณ ดังนี้
Cellulose 45-55%
Hemicellulose 20-25%
Lignin 18-24%
Ash 1-4%
Waxes <1%
ประโยชน์ของชานอ้อย
ภาคอุตสาหกรรม ภาคเกษตรกรรม
ตารางรสนิยมทางเพศไคลน์
ตารางรสนิยมทางเพศไคลน์ (Klein Sexual Orientation Grid; KSOG) พัฒนาโดยฟริตซ์ ไคลน์ ด้วยความพยายามที่จะวัดรสนิยมทางเพศโดยขยายขอบเขตเพิ่มเติมจากมาตราคินซีย์ก่อนหน้านี้ ฟริตซ์ ไคลน์ก่อตั้งสถาบันไบเซ็กชวลแห่งอเมริกาในปี พ.ศ. 2541 โดยทำงานเพื่อสนับสนุนการวิจัยเรื่องเพศที่รวมถึงไบเซ็กชวล ให้ความรู้แก่ประชาชนทั่วไปเกี่ยวกับเรื่องเพศวิถี และส่งเสริมชุมชนไบเซ็กชวล
ไคลน์กล่าวถึงตารางรสนิยมทางเพศไคลน์เป็นครั้งแรกในหนังสือ เดอะไบเซ็กชวลออพชัน (The Bisexual Option) ของตนในปี พ.ศ. 2521   เพื่อตอบสนองต่อคำวิจารณ์ของมาตราคินซีย์ซึ่งวัดรสนิยมทางเพศได้เพียง 2 มิติ ไคลน์ได้พัฒนาตารางหลายมิติสำหรับอธิบายรสนิยมทางเพศ ตารางไคลน์ต่างจากมาตราคินซีย์ตรงที่ตรวจสอบรสนิยมทางเพศในอดีต ปัจจุบัน และคาดการณ์รสนิยมทางเพศในอนาคต โดยคำนึงถึงปัจจัย 7 ประการในแต่ละหัวข้อ รวมเป็นค่าทั้งหมด 21 ค่า ตารางรสนิยมทางเพศไคลน์ใช้ค่า 1–7 แทนที่จะใช้ค่า 0–6 อย่างมาตราคินซีย์ เพื่ออธิบายความต่อเนื่องจากการดึงดูดเฉพาะเพศตรงข้ามไปจนจนถึงการดึงดูดเฉพาะเพศเดียวกัน
พระพาย
พระพาย (เทวนาครี: वायु; "วายุ") เป็นเทพแห่งลมตามคติศาสนาฮินดู เป็นเทพแห่งธรรมชาติ เช่นเดียวกับพระพิรุณ (ฝน), พระอัคนี (ไฟ), พระแม่คงคา (น้ำ), พระแม่ธรณี (พื้นดิน)
พระพายเป็นบุตรของพระกัศยปะและพระแม่อทิติ มีหน้าที่ให้ลมแก่สามโลก ในวรรณคดีมหาภารตะ พระพายเป็นบิดาของภีมะ และในวรรณคดีรามเกียรติ์พระพายเป็นบิดาของ หนุมานและยังเป็นปู่ของมัจฉานุกับอสุรผัด
นอกจากนี้แล้ว พระพายยังถือเป็นเทพประจำทิศตะวันตกเฉียงเหนือ (พายัพ) โดยคำว่า "พายัพ" เป็นภาษาสันสกฤต อ่านว่า "วายวฺย" เมื่อถอดความแล้วจะหมายถึง "ทิศของวายุ"
ฟุตบอลชิงถ้วยพระราชทานประเภท ก.
ฟุตบอลชิงถ้วยพระราชทานประเภท ก. (Kor Royal Cup) หรือชื่อเดิม ถ้วยใหญ่ (เปลี่ยนชื่อในปี พ.ศ. 2505) เป็นการแข่งขันฟุตบอลชิงถ้วยพระราชทานระดับชั้นที่ 1 ของประเทศไทย โดยจัดการแข่งขันครั้งแรกในปี พ.ศ. 2459 พร้อมกับ ฟุตบอลชิงถ้วยพระราชทานประเภท ข. หรือ ถ้วยน้อย โดย สโมสรกรมมหรสพ ได้ตำแหน่งชนะเลิศในรายการนี้เป็นสโมสรแรก
ต่อมาได้มีการเปลื่ยนแปลงรูปแบบการแข่งขัน ในปี พ.ศ. 2539 เมื่อ สมาคมฟุตบอลแห่งประเทศไทยฯ ได้มีการจัดการแข่งขัน ไทยลีก ขึ้น ทำให้มีการปรับปรุงให้เป็นการแข่งขันในรูปแบบซูเปอร์คัพ โดยเป็นการแข่งขันระหว่าง สโมสรชนะเลิศของลีก กับ สโมสรชนะเลิศ ไทยเอฟเอคัพ (ต่อมา เมื่อมีการว่างเว้นการแข่งขัน เอฟเอ คัพ ในปี 2545 จึงได้นำสโมสรรองชนะเลิศของลีกมาทำการแข่งขันแทน จนถึงปี 2552)
ต่อมาในปี 2560 ได้มีการยกเลิก การแข่งขันฟุตบอลชิงถ้วยพระราชทานประเภท ก. โดยแปรสภาพเป็นการแข่งขัน ไทยแลนด์แชมเปียนส์คัพ ซึ่งมีลักษณะคล้ายคลึงกับการแข่งขัน ถ้วย ก. เหมือนเช่นที่ผ่านมา
ประวัติ
พระบาทสมเด็จพระมงกุฎเกล้าเจ้าอยู่หัว ทรงโปรดเกล้าฯ ให้มีจัดการแข่งขันฟุตบอลระดับสโมสรครั้งแรกในประเทศ โดยมีชื่อการแข่งขันว่า การแข่งขันฟุตบอลสำหรับพระราชทานถ้วยทองของหลวง ขึ้นเมื่อปี 2458 โดยสโมสรที่เข้าร่วม ส่วนใหญ่เป็นสโมสรของทหาร ตำรวจ เสือป่า และข้าราชบริพาร
ต่อมา เมื่อมีการสถาปนา คณะฟุตบอลแห่งสยาม เมื่อวันที่ 25 เมษายน 2459 จึงทรงพระกรุณาโปรดเกล้าฯ พระราชทานถ้วยรางวัลแด่สโมสรชนะเลิศ ก็คือ ถ้วยใหญ่ และ ถ้วยน้อย ให้แก่คณะฯ เพื่อจัดการแข่งขันฟุตบอลระดับสโมสร ชิงถ้วยพระราชทานประจำปี ณ สนามเสือป่า โดยสโมสรชนะเลิศจะได้นำไปครอบครองเป็นเวลา 1 ปี โดยเริ่มต้นจัดขึ้น ในช่วงเดือนกันยายนถึงต้นเดือนพฤศจิกายนปีเดียวกัน
เปลื่ยนชื่อการแข่งขัน
ต่อมา ในปี 2505 ในรัชสมัย พระบาทสมเด็จพระมหาภูมิพลอดุลยเดชมหาราช บรมนาถบพิตร สมาคมฟุตบอลแห่งประเทศไทยฯ ได้ขอพระราชทานถ้วยพระราชทานเพิ่มเติม คือ ฟุตบอลชิงถ้วยพระราชทานประเภท ค. และ ฟุตบอลชิงถ้วยพระราชทานประเภท ง. ทำให้ต้องมีการเปลี่ยนชื่อ ฟุตบอลถ้วยใหญ่ และ ฟุตบอลถ้วยน้อย เป็น ฟุตบอลชิงถ้วยพระราชทานประเภท ก. และ ฟุตบอลชิงถ้วยพระราชทานประเภท ข. โดยยึดหลักตามแบบ ฟุตบอลลีกของประเทศอังกฤษในขณะนั้น
ปรับปรุงการแข่งขัน
ต่อมาในปี 2539 เมื่อ สมาคมฟุตบอลแห่งประเทศไทยฯ มีการปรับปรุงการแข่งขันฟุตบอลระดับสโมสร ให้มีความเป็นมืออาชีพ จึงได้มีการแข่งขัน ไทยแลนด์ลีก ขึ้น โดยได้ยก การแข่งขันฟุตบอลชิงถ้วยพระราชทานประเภท ก. เป็นการแข่งขันในรูปแบบซูเปอร์คัพ โดยจะนำ สโมสรชนะเลิศของลีก กับ สโมสรชนะเลิศ ไทยเอฟเอคัพ มาทำการแข่งขันแบบนัดเดียวรู้ผล ในสนามที่เป็นกลางแทน (รูปแบบเดียวกับ เอฟเอ คอมมูนิตี ชีลด์ ของอังกฤษ) จนกระทั่งในปี 2545 จึงได้มีการนำสโมสรรองชนะเลิศของลีก มาทำการแข่งขัน โดยจะจัดขึ้นก่อนหน้า การแข่งขันลีก ประมาณ 1 สัปดาห์
กระทั่งในปี 2553 ที่ได้กลับมาจัดการแข่งขัน ไทยเอฟเอคัพ จึงมีการปรับปรุงอีกครั้ง ให้เป็นการแข่งขันก่อนเปิดฤดูกาล ระหว่างสโมสรชนะเลิศ ไทยพรีเมียร์ลีก แข่งขันกับ สโมสรชนะเลิศ ไทยเอฟเอคัพ หรือถ้าหากสโมสรชนะเลิศทั้ง 2 รายการเป็นสโมสรเดียวกัน ก็จะแข่งกับสโมสรรองชนะเลิศของไทยพรีเมียร์ลีกแทน ด้านการแข่งขันฟุตบอลชิงถ้วยพระราชทานประเภท ข. , ค. และ ง. จะเป็นเป็นการแข่งขันประจำฤดูกาล ในระดับชั้นรองลงมาของ โซนกรุงเทพฯ ตามลำดับ โดยสโมสรชนะเลิศการแข่งขัน ถ้วยพระราชทานประเภท ข. จะได้เลื่อนชั้นไปแข่งขัน ลีกภูมิภาค ดิวิชั่น 2 โซนกรุงเทพฯ ในฤดูกาลถัดไป
ในปี 2559 สมาคมฯ ได้ทำการยุบการแข่งขันฟุตบอลชิงถ้วยพระราชทานประเภท ข., ค. และ ง. โดยรวมกันเป็น ลีกภูมิภาค ดิวิชั่น 3 ต่อมา ทางสมาคมฯ ได้โอน ถ้วยพระราชทานประเภท ก. ไปเป็นถ้วยสำหรับสโมสรชนะเลิศ ไทยลีก ถ้วยพระราชทานประเภท ข. เป็นถ้วยสำหรับสโมสรชนะเลิศ ดิวิชั่น 1 ถ้วยรางวัลพระราชทานประเภท ค. เป็นถ้วยสำหรับสโมสรชนะเลิศ ดิวิชั่น 2 และ ถ้วยรางวัลพระราชทานประเภท ง. เป็นถ้วยสำหรับแชมป์ ดิวิชั่น 3 ทำให้การแข่งขันฟุตบอลชิงถ้วยพระราชทาน สิ้นสุดลง แต่รูปแบบการแข่งขันยังคงเดิม แต่ได้มีการเปลี่ยนชื่อการแข่งขัน และ ถ้วยรางวัล ในนามการแข่งขัน ไทยแลนด์ แชมเปียนส์คัพ โดยเริ่มตันจัดในปี 2560 เป็นต้นไป
รายนามสโมสรชนะเลิศ
รายนามทำเนียบสโมสรชนะเลิศการแข่งขัน ฟุตบอลถ้วยใหญ่ (2459-2504) และ ฟุตบอลชิงถ้วยพระราชทานประเภท ก. (2505-2538) ในการแข่งขันฟุตบอลระดับสโมสรสูงสุดของประเทศ
ฟุตบอลชิงถ้วยพระราชทานประเภท ก. (2539-2559)
รายนามทำเนียบสโมสรชนะเลิศการแข่งขัน ฟุตบอลชิงถ้วยพระราชทานประเภท ก. (2539-2559) ในการแข่งขันฟุตบอลระบบซูเปอร์คัพ
ซาไก (เมือง)
ซาไก เป็นนครที่ตั้งอยู่ในจังหวัดโอซากะ ประเทศญี่ปุ่น ในอดีตซาไกเคยเป็นเมืองท่าที่ใหญ่และสำคัญที่สุดของญี่ปุ่นตั้งแต่ยุคกลาง นครซาไกในปัจจุบันก่อตั้งขึ้นในวันที่ 1 เมษายน ค.ศ. 1889 ตามกฎหมายของจักรวรรดิญี่ปุ่น ต่อมาในปี ค.ศ. 2006 ซาไกได้รับการยกฐานะเป็นนครใหญ่ที่ตั้งโดยข้อบัญญัติรัฐบาล เพื่อความคล่องตัวในการบริหารและปกครองโดยรัฐบาลท้องถิ่นของตัวเอง ในปี พ.ศ. 2548 ซาไกเป็นเมืองที่มีอัตราการเจริญเติบโตอันดับที่ 14 ของญี่ปุ่น
ซาไกเป็นที่ตั้งของสุสานรูปรูกุญแจที่มีชื่อเสียง หรือเรียกว่า "โคฟุง" สุสานที่ใหญ่ที่สุดเชื่อว่าเป็นของจักรพรรดินินโตกุ ซึ่งถือเป็นสุสานที่มีขนาดพื้นที่ใหญ่ที่สุดในโลก อีกสิ่งหนึ่งที่มีชื่อเสียงของซาไกคือดาบซามูไร หรือรู้จักในชื่อว่า "คาตานะ" ซาไกมีชื่อเสียงในการผลิตมีดทีมีคุณภาพสูง ซึ่งถือเป็นอุตสาหกรรมสำคัญประจำเมือง
ภูมิศาสตร์
ซาไกตั้งอยู่ทางตอนใต้ของจังหวัดโอซากะ ริมอ่าวโอซากะ และทิศเหนือของนครซาไกอยู่ติดกับนครโอซากะ
เขตการปกครอง
ซาไกแบ่งการปกครองออกเป็น 7 เขต ได้แก่
แบเรียมเพอร์ออกไซด์
แบเรียมเพอร์ออกไซด์ (Barium peroxide) มีสูตรทางเคมีว่า BaO2 เป็นสารประกอบเพอร์ออกไซด์ (ประกอบด้วยไอออน O2-2 ) พื้นฐานชนิดหนึ่ง มีสภาพเป็นของแข็งลักษณะผง สีขาวเหลือง ไม่มีกลิ่น มีคุณสมบัติเป็นตัวออกซิไดซ์ มักนำมาใช้ในกระบวนการฟอกสี ใช้เป็นส่วนผสมของดอกไม้ไฟ ซึ่งให้สีเขียวสดใสเช่นเดียวกับสารประกอบแบเรียมทั้งหลาย ในภาคอุตสาหกรรม สารชนิดนี้ใช้ในกระบวนการผลิตสารโครเมียม และใช้เป็นส่วนประกอบของขั้วแคโทดในหลอดฟลูออเรสเซนต์
แบเรียมเพอร์ออกไซด์ในสถานะของแข็งจะมีโครงสร้างเหมือนกับแคลเซียมคาร์ไบด์ (CaC2) กล่าวคือมีลักษณะเป็นผลึกทรงเตตระโกนอล (Tetragonal)
แบเรียมเพอร์ออกไซด์เป็นสารประกอบเพอร์ออกไซด์ชนิดแรกที่ถูกค้นพบ โดยนักธรรมชาติวิทยาและนักสำรวจชาวเยอรมันนามว่า อเล็กซานเดอร์ ฟอน ฮุมโบลด์ (Alexander von Humboldt) เมื่อ ค.ศ. 1799
การสังเคราะห์
เราสามารถสังเคราะห์แบเรียมเพอร์ออกไซด์ได้จากการทำปฏิกิริยาระหว่างแบเรียมออกไซด์และออกซิเจน ในทางกลับกัน เมื่อเพิ่มความดันและเพิ่มความร้อนให้กับแบเรียมเพอร์ออกไซด์ จนมีอุณหภูมิสูงประมาณ 700 °C สารดังกล่าวจะสลายตัวได้ผลิตภัณฑ์เป็นแบเรียมออกไซด์และออกซิเจน ซึ่งปฏิกิริยานี้เรียกว่า "กระบวนการบริน" (Brin process) เป็นการแยกเอาออกซิเจนออกจากบรรยากาศ แต่ไม่เป็นที่นิยมแล้วในปัจจุบัน กระบวนการดังกล่าวมีสมการดังนี้
ซึ่งสามารถนำแบเรียมเพอร์ออกไซด์ไปทำปฏิกิริยากับกรดซัลฟิวริกเจือจางที่เย็นจัด เพื่อให้ได้ผลิตภัณฑ์เป็น ไฮโดรเจนเพอร์ออกไซด์ ได้ ดังสมการ
ต่อสุขภาพ
หากได้รับสารโดยการหายใจเข้าไป ให้เคลื่อนย้ายผู้ป่วย ออกสู่บริเวณที่มีอากาศบริสุทธิ์ หากรับประทานเข้าไป ถ้าผู้ป่วยยังมีสติอยู่ให้บ้วนปากด้วยน้ำ จากนั้นจึงนำส่งไปพบแพทย์ หากสัมผัสถูกผิวหนัง ให้ล้างด้วยน้ำปริมาณมาก อย่างน้อย 15 นาที พร้อมถอดเสื้อผ้าและรองเท้าที่เปรอะเปื้อนสารเคมีออก ทำความสะอาดเสื้อผ้าก่อนนำกลับมาใช้ใหม่ และทิ้งรองเท้าที่เปรอะเปื้อน และหากสัมผัสถูกดวงตาให้ล้างด้วยน้ำเช่นเดียวกับกรณีสัมผัสถูกผิวหนัง แต่ต้องนำส่งไปพบแพทย์
ต่อสิ่งแวดล้อม
แบเรียมเพอร์ออกไซด์เมื่อทำปฏิกิริยากับน้ำ เช่น ในแหล่งน้ำต่าง ๆ จะเป็นพิษต่อสิ่งมีชีวิตในน้ำทั้งพืชและสัตว์
ธงชัย ศุภสมุด
ธงชัย ศุภสมุด นักมวยสากลชาวไทย เกิดเมื่อ 1 มกราคม พ.ศ. 2490 ที่ ธนบุรี สถิติการชก 4 ครั้ง ชนะ 1 เสมอ 1 แพ้ 2
โอเอสตัง
โอเอสตัง เป็นกลุ่มของตัวการ์ตูนที่ถูกสร้างขึ้นโดยศิลปินมือสมัครเล่น ที่ใช้กระดานสนทนาฟุทาบะแชนแนล ซึ่งกระดานสนทนามีชื่อว่า nijiura โดยแรกเริ่มนั้นโอเอสตังแต่ละตัวเป็น มาสคอตของระบบปฏิบัติการต่างๆ ซึ่งส่วนมากเป็นระบบปฏิบัติการตระกูลวินโดวส์ ระบบปฏิบัติการส่วนใหญ่จะถูกวาดให้เป็นผู้หญิง โดยระบบปฏิบัติการวินโดวส์ทั้งหมดเป็นพี่น้องกัน สำหรับคำอ่าน โอเอสตัง นั้นมาจาก OS (Operating System) รวมกับ たん (ตัง) โดยคำว่า ตัง กร่อนเสียงมาจากคำว่า ちゃん (จัง) ซึ่งเป็นคำที่ใช้ต่อท้ายชื่อ เพื่อแสดงความสนิทสนมหรือเอ็นดูต่อผู้ที่ถูกเรียก
ประวัติ
โอเอสตังเริ่มต้นขึ้นจากความพยายามสร้างตัวการ์ตูน เพื่อแสดงความคิดเห็นอันเป็นที่ยอมรับกันของผู้ใช้หลายๆ คนในฟุทาบะแชนแนล ว่าวินโดวส์เอ็มอีเป็นระบบปฏิบัติการที่ไม่เสถียร และมักหยุดการทำงานอย่างกะทันหันบ่อยๆ ผู้ใช้กระดานสนทนาจึงอุปไมยว่าวินโดวส์เอ็มอี เป็นเด็กผู้หญิงที่ร่างกายอ่อนแอและซุ่มซ่าม นำไปสู่การสร้างเอ็มอีตัง และโอเอสตังตัวอื่นๆ โดยมีหลักฐานว่าเอ็มอีตังปรากฏตัวตั้งแต่วันที่ 6 สิงหาคม 2546 เป็นต้นมา
ภายหลังจากนั้นก็มีการสร้างมาสคอตตัวอื่นๆ ตามมา ไม่ว่าจะเป็นโปรแกรม เว็บเบราว์เซอร์ ฮาร์ดแวร์ เครื่องเล่นเกม หรือแม้กระทั่งชื่อไฟล์ ก็มีมาสคอตออกมาใช้กันในกระดานสนทนา ดังนั้นจึงอาจเรียกได้ว่ามาสคอตที่เกิดจากกระดานสนทนา ที่ออกแบบโอเอสตัง ได้ขยายให้คำว่าโอเอสตัง หมายรวมครอบคลุมไปถึงมาสคอตตัวอื่นๆ ด้วย แม้ว่าตัวมาสคอตเองจะไม่ใช่ตัวแทนของ ระบบปฏิบัติการก็ตาม
กระดานสนทนา Nijiura บนฟุทาบะแชลแนล
นักวาดนิรนามในกระดานสนทนาฟุทาบะแชนแนล ได้เสนอเป็นการ์ตูนออกมา และเป็นเรื่องราวที่เกี่ยวกับโทชิอากิ ที่เป็นเจ้านายของเหล่าโอเอสตัง ซึ่งชื่อโทชิอากิเป็นชื่อที่ตั้งไว้เป็น ค่ามาตรฐานของกระดานสนทนาฟุทาบะแชลแนล สำหรับผู้ใช้ที่ไม่ได้ลงทะเบียน โดยนักเขียนนิรนามได้เสนอผลงานของตน และออกแบบกลุ่มตัวละครผู้หญิง ที่เป็นตัวแทนของระบบปฏิบัติการทุกระบบที่โทชิอากิเป็นเจ้าของ แต่ไม่ได้ให้คำอธิบายว่าเหล่าตัวละครเหล่านั้น เกิดขึ้นมาได้อย่างไร ซึ่งกลุ่มตัวละครผู้หญิงกลุ่มแรกที่ออกแบบมาเป็นตัวแทนของระบบปฏิบัติการได้เรียกว่า โอเอสตัง
โอเอสตังกลุ่มแรกที่สร้างขึ้นมาจากกระดานสนทนาฟุทาบะแชลแนล เป็นโอเอสตังที่เป็นตัวแทนของระบบปฏิบัติการวินโดว์ ซึ่งนักเขียนนิรนามได้ออกแบบให้โอเอสตังแต่ละตัว เป็นพี่น้องกัน หรือเป็นครอบครัวเดียวกัน ซึ่งเริ่มแรกประกอบไปด้วย 3.1 • NT • 95 • CE • 98&98SE • ME • 2000 • XP • server 2003 เป็นตัวละครที่อาศัยอยู่ที่เดียวกับ เจ้านายของเธอ คือ โทชิอากิ ซึ่งในการ์ตูนที่นักวาดนิรนามเสนอแนวคิดนี้ออกมาว่า เหล่าโอเอสตังไม่ได้ช่วยเหลือโทชิอากิ ในเรื่องเกี่ยวกับคอมพิวเตอร์เท่านั้น แต่ว่าพวกเธอยังมีกิจกรรมอื่นที่ทำร่วมกัน และดำเนินเรื่องราวต่างๆ ภายในบ้าน ซึ่งแนวคิดนี้ได้รับการยอมรับจากผู้ใช้ และนักวาดนิรนามคนอื่นๆ บนกระดานสนทนา คนต่อๆ ไปจึงเริ่มที่จะสร้างสรรค์ผลงานของตน โดยยึดแนวคิดแรกเริ่มนี้เป็นหลัก สร้างสรรค์ แล้วนำมาเสนอแลกเปลี่ยนกันในกระดานสนทนา นักวาดนิรนามบนฟุทาบะแชลแนล ได้ออกแบบตัวละครชายออกมาในภายหลัง (OS-kun) รวมไปถึงตัวละครที่เป็นตัวแทนของโปรแกรมต่าง อย่างเช่น Norton AntiVirus มาดำเนินเนื้อเรื่องไปพร้อมๆ กับเหล่าโอเอสตังอีกด้วย
นักวาดนิรนามได้ออกแบบให้เอ็มอีตัง ที่มักจะถือต้นหอมตลอดเวลา หรือใช้ต้นหอมเป็นอาวุธ เป็นการเปรียบเทียบถึงโปรแกรม firewall ที่นิยมใช้ที่ญี่ปุ่นที่มีชื่อว่า NEGiES ซึ่งออกเสียงคล้ายกับ negi ที่แปลว่าต้นหอม จึงกลายเป็นลักษณะเฉพาะของเอ็มอีตัง ส่วนแนวคิดการออกแบบโอเอสตัง ในส่วนของลักษณะนิสัย การกิน และขนาดของหน้าอก มาจากพื้นฐานความต้องการของระบบปฏิบัติการนั้นๆ อย่างเช่น เอกซ์พีตัง มีหน้าอกที่ค่อนข้างใหญ่กว่าโอเอสตังคนอื่นๆ แสดงให้เห็นถึง RAM เพราะว่าระบบปฏิบัติการวินโดว์เอกซ์พี มีพื้นที่เก็บข้อมูลที่มาก ส่วนทูเคตังจะมีขนาดที่ใกล้เคียงกับเอกซ์พีตัง ในขณะที่ 3.1 จะมีขนาดเล็กที่สุด ความชาญฉลาดและลักษณะนิสัยที่ไฮเปอร์เล็กๆ แสดงถึงลักษณะของวินโดว์เอกซ์พี ที่ต้องการที่จะอัปเดตตัวเองอยู่ตลอดเวลา
อีกแนวคิดหนึ่งที่เกี่ยวกับขนาดหน้าอกของเอกซ์พีตัง ได้ให้ความเห็นว่า มีความเกี่ยวข้องกับ ลักษณะการแสดงข้อมูลทั้งหมด ของวินโดว์เอกซ์พีที่เป็น GUI (graphical user interface) ที่สามารถใช้งานได้ง่ายและดูดี ซึ่งจะแตกต่างกับ DOS ที่มีแต่คำสั่งทาง command prompt อย่างเดียว ขนาดหน้าอกของเอกซ์พีตังกับ 3.1 จึงแตกต่างกันอย่างมาก ส่วนกระบวนการแสดงข้อมูลอื่นๆ จะใช้เป็นพื้นในการออกแบบลักษณะนิสัย ในส่วนของรายละเอียดปลีกย่อยลงไป ซึ่งเอกซ์พีตังยังมีนิสัยที่กินไม่หยุด จนบางครั้งในการ์ตูน จะแสดงให้เห็นถึงเอกซ์พีตังที่น้ำหนักเกินอยู่บ่อยๆ
กระดานสนทนา +Nijiura+
หลังจากที่โอเอสตังเริ่มเป็นที่รู้จักแล้ว กระดานสนทนาอื่นก็เริ่มที่จะออกแบบโอเอสตังบ้าง โดยมีทั้งที่ยึดแนวคิด ของกระดานสนทนาฟุทาบะแชนแนล และที่สร้างสรรค์ขึ้นมาเองใหม่ บนกระดานสนทนาฟุทาบะแชลแนลได้ออกแบบตัวละคร ที่เป็นตัวแทนของระบบปฏิบัติการแมคอินทอชของบริษัทแอปเปิ้ล ให้มาเป็นน้องๆ ของเหล่าโอเอสตังอีกที ซึ่งจะแตกต่างกับแแนวคิดของกระดานสนทนา +Nijiura+ ซึ่งกระดานสนทนานี้ไม่ได้อยู่บนฟุทาบะแชลแนล (ฟุทาบะแชลแนล มีกระดานสนทนาชื่อ Nijiura) กลุ่มนักวาดนิรนามบนกระดานสนทนา +Nijiura+ ได้ออกแบบให้ระบบปฏิบัติการของ Mac เป็นเนโกะมิมิ (catgirl) ซึ่งประกอบไปด้วย Cheetah • Puma • Jaguar • Panther • Tiger • Leopard และได้ออกแบบวินโดว์วิสต้าตามแนวคิดของกลุ่มตัวเองอีกด้วย ในส่วนของแม็คตังของทางฟุทาบะแชลแนล และ +Nijiura+ จึงมีแนวคิดที่แตกต่างกัน และผู้ใช้บางกลุ่มบนกระดานสนทนา +Nijiura+ ก็ไม่ชอบโอเอสตังตระกูลวินโดว์ กลุ่มนักวาดนิรนามของกระดานสนทนา +Nijiura+ ได้พยายามออกแแบบวิสต้าที่กำลังพัฒนาในแต่ละรุ่นให้มีมาสคอตออกมา อย่างเช่น Ultimate • Home Premium • Home Basic • Business and Enterprise
ปัญหาลิขสิทธิ์
ปัญหานี้เริ่มต้นขึ้น เมื่อเหล่ากลุ่มนักวาดการ์ตูนโดจิน ที่เรียกตัวเองว่า Deja Vu artworks ออกมาอ้างว่ากลุ่มตนเป็นผู้ที่ริเริ่มสร้างตัวละครหลายตัว และพยายามจะให้ตัวละครหลายตัว เป็นลิขสิทธิ์ของกลุ่มตน ส่วน Netrunner ก็อ้างในกรรมสิทธิ์ใน ME-tan ว่าตนเป็นผู้ออกแบบคนแรก อีกกลุ่มหนึ่งที่มีปัญหาคือกลุ่ม Trouble windows USA ซึ่งเป็นกลุ่มนักวาดชาวญี่ปุ่น ที่ไปสร้างผลงานที่สหรัฐอเมริกา และได้ออกแบบโอเอสตังหลายตัวโดยใช้แนวคิดของตัวเอง ซึ่งพยายามทำให้เข้ากับตัวละครซูเปอร์ฮีโร่ที่นั่น คือ มักจะเป็นตัวละครที่มีกล้าม หรือแต่งชุดดคล้ายกับชุดทางทหาร ซึ่งได้ออกแบบตัวละครหลายตัวแทนเครื่องเสียง แต่ว่ากลุ่ม Trouble windows USA ก็ถูกทางฝ่ายเจ้าของลิขสิทธิ์เครื่องเสียงเหล่านั้น ฟ้องร้องเรียกค่าเสียหาย
อิงเงอ ไมเซิล
อิงเงอ ไมเซิล (30 พฤษภาคม ค.ศ. 1910 – 10 กรกฎาคม ค.ศ. 2004) เป็นนักแสดงหญิงชาวเยอรมัน
ประเทศอาร์มีเนียในโอลิมปิกเยาวชนฤดูหนาว 2020
ประเทศอาร์มีเนีย ได้เข้าร่วมแข่งขันกีฬาโอลิมปิกเยาวชนฤดูหนาว ครั้งที่ 3 ค.ศ. 2020 (พ.ศ. 2563) ณ เมืองโลซาน ประเทศสวิตเซอร์แลนด์ ระหว่างวันที่ 9 - 22 มกราคม พ.ศ. 2563 คณะกรรมการโอลิมปิกแห่งชาติอาร์มีเนียได้ส่งทีมนักกีฬาเข้าแข่งขันทั้งหมด 1 คน แบ่งเป็นเป็นชาย 1 คนและหญิง 0 คน เข้าร่วมการแข่งขันใน 1 ชนิดกีฬา
พระเจ้าโอเดเซอร์
ฟลาวิอุส โอเดเซอร์ (Flavius Odoacer, Odoacre, Odoacer, Odoacar, Odovacar , Odovacris) เป็นทหารและรัฐบุรุษที่มีภูมิหลังเป็นอนารยชนผู้ปลดยุวจักรพรรดิ โรมูลุส ออกุสตุส และกลายเป็นกษัตริย์แห่งอิตาลี การโค่นล้ม โรมูลุส ออกุสตุส ของ โอโดเอเซอร์ ถือเป็นจุดเริ่มต้นของ การล่มสลายของจักรวรรดิโรมันตะวันตก และกรุงโรมโบราณ
ประเทศเซาตูแมอีปริงซีป
เซาตูแมอีปริงซีป หรือ เซาตูเมและปรินซีปี (São Tomé e Príncipe, ) หรือชื่อทางการคือ สาธารณรัฐประชาธิปไตยเซาตูแมอีปริงซีป หรือ สาธารณรัฐประชาธิปไตยเซาตูเมและปรินซีปี (República Democrática de São Tomé e Príncipe) เป็นประเทศหมู่เกาะเล็ก ๆ ในอ่าวกินี ประกอบด้วยเกาะสำคัญ 2 เกาะ คือ เกาะเซาตูแมและเกาะปริงซีป ซึ่งอยู่ห่างกันประมาณ 140 km และตั้งอยู่ห่างจากชายฝั่งกาบองไปทางทิศตะวันตกเฉียงเหนือประมาณ 250 and 225 km ตามลำดับ เกาะทั้งสองเป็นส่วนหนึ่งของแนวภูเขาไฟที่ดับแล้ว มีประชากร 201,800 คน (ประมาณทางการ ค.ศ. 2018)
เกาะเซาตูแมซึ่งมีขนาดใหญ่กว่านั้น ตั้งอยู่เกือบตรงกับบริเวณที่เส้นศูนย์สูตรพาดผ่าน และตั้งชื่อตามนักบุญทอมัส (Saint Thomas) เนื่องจากนักสำรวจชาวโปรตุเกสได้ค้นพบเกาะนี้ในวันนักบุญทอมัส (St. Thomas's Day) พอดี
การแบ่งเขตการปกครอง
ประเทศเซาตูแมอีปริงซีปแบ่งออกเป็น 2 จังหวัด (provinces)  คือ
แต่ละจังหวัดยังแบ่งออกเป็นเขต รวม 7 เขต (districts)  โดยจังหวัดปริงซีปมี 1 เขต ส่วนจังหวัดเซาตูแมมี 6 เขต ได้แก่
แหล่งข้อมูลอื่น
รัฐบาล
ยอดดอย ศิษย์เส่ย
ยอดดอย ศิษย์เส่ย หรือนายพีรรงค์ เลาทรง นักมวยสากลชาวไทย เกิดเมื่อ 6 กรกฎาคม พ.ศ. 2534 สถิติการชก 5 ครั้ง แพ้ 5
อะโทรพีน
อะโทรพีน (Atropine) เป็นสารธรรมชาติชนิด tropane alkaloid สกัดจาก Atropa belladonna, Datura stramonium, Mandragora officinarum และพืชอื่นๆ ในวงศ์มะเขือ เป็น secondary metabolite ของพืชเหล่านี้ และมีประโยชน์เป็นยาที่มีฤทธิ์สำคัญหลายอย่าง สารนี้เป็น competitive antagonist ของ muscarinic acetylcholine receptor ชนิด M1, M2, M3, M4 และ M5 จัดเป็นยาต้านโคลีเนอร์จิก (พาราซิมพาโธไลติก) ชื่อสปีชีส์พืช "belladonna" มาจากที่ใช้ดั้งเดิมของสารนี้ซึ่งใช้ในการแต้มตาให้สตรีมีรูม่านตาโตดูสวยงาม ยานี้เป็นยาหลักในรายการบัญชียาสำคัญขององค์การอนามัยโลก
ในการกู้ชีพ
อะโทรพีนแบบฉีดมีบทบาทในการรักษาภาวะหัวใจเต้นช้า โดยยับยั้งการทำงานของเส้นประสาทเวกัสซึ่งเป็นส่วนหนึ่งของระบบประสาทพาราซิมพาเธติกของหัวใจที่มีหน้าที่ลดอัตราการเต้นของหัวใจ ดังนั้นอะโทรพีนจึงมีฤทธิ์ทำให้หัใจเต้นเร็วขึ้น ในแนวทางปฏิบัติเดิมนั้นมีการบรรจุอะโทรพีนเอาไว้ในแนวทางการช่วยกู้ชีพสำหรับผู้ป่วยหัวใจหยุดเต้นชนิดที่ไม่มีคลื่นไฟฟ้าและชนิดที่มีคลื่นไฟฟ้าแต่ไม่มีการเต้นของหัวใจ แต่เมื่อมีการวิเคราะห์ข้อมูลใหม่พบว่าไม่มีหลักฐานสนับสนุนจึงถูกถอดออกจากแนวทางปฏิบัติฉบับปี 2010